**Οδηγίες προς γονείς για το μάθημα Εικαστικών Τεχνών**

1. Το ενδεικτικό υλικό που παρουσιάζεται για κάθε ενότητα, έχει σχεδιαστεί με βάση το Αναλυτικό Πρόγραμμα Εικαστικών Τεχνών και σύμφωνα με τη φιλοσοφία και τον σκοπό του μαθήματος, που είναι να καλλιεργήσει την δημιουργική εικαστική έκφραση και σκέψη των παιδιών, μέσα από ποικίλες εικαστικές πρακτικές, όπως την ανάπτυξη εικαστικών ιδεών, την καλλιέργεια της φαντασίας, εφευρετικότητας και αισθητικής κρίσης, αλληλοεπιδρώντας με ερεθίσματα του περιβάλλοντός τους.
2. Τα παιδιά μπορούν να εφαρμόσουν εύκολα τις δραστηριότητες, όμως είναι πιθανό, σε κάποιες περιπτώσεις, να χρειαστούν τη βοήθειά σας όσον αφορά στα πιο κάτω σημεία:
* Στη συγκέντρωση/εξεύρεση υλικών και μέσων. Τα παιδιά μπορεί να χρησιμοποιήσουν εκτός από τα συμβατικά υλικά που είναι διαθέσιμα στο σπίτι, (π.χ. μολύβια, παστέλ, μαρκαδόρους, νερομπογιές. διάφορα χαρτιά, ψαλίδι, γόμα) και επαναχρησιμοποιήσιμα υλικά (π.χ. παλιά περιοδικά, εφημερίδες, συσκευασίες διαφόρων τροφίμων και άλλων προϊόντων), καθώς και διάφορα παλιά αντικείμενα/παιχνίδια.
* Στη χρήση υλικών και μέσων με ασφάλεια (π.χ. η χρήση ψαλιδιού από τα παιδιά μικρότερων ηλικιών).
* Στη χρήση του διαδικτύου. Τα παιδιά θα χρειαστεί να χρησιμοποιήσουν διάφορες ιστοσελίδες που αναφέρονται στις ενότητες ή/και να παρακολουθήσουν/ακούσουν κάτι στο YouTube.
1. Οι εικαστικές εργασίες που προτείνονται, μπορεί να γίνουν χωρίς την εκτύπωση φυλλαδίων.
2. Τα παιδιά (Α΄- Στ΄) μπορούν να υλοποιήσουν από μία ή και περισσότερες δραστηριότητες την εβδομάδα.
3. Στο τέλος της κάθε ενότητας παρουσιάζονται, ως Παράρτημα, το Σκεπτικό και οι Στόχοι της, και αφορούν **μόνο** τους/τις εκπαιδευτικούς.